
ՈՐՈՇՈՒՄ
	27 ապրիլի 2026 թվականի
	թիվ 54
	քաղ․ Մոսկվա



Եվրասիական տնտեսական միության եւ դրա անդամ պետությունների՝ 
մի կողմից, եւ Թունիսի Հանրապետության՝ մյուս կողմից, միջեւ ազատ առեւտրի մասին համաձայնագիր կնքելու նպատակահարմարության վերաբերյալ հարցի ուսումնասիրության հարցերով համատեղ հետազոտական խմբի աշխատանքի արդյունքների մասին

Ի գիտություն ընդունելով Եվրասիական տնտեսական հանձնաժողովի խորհրդի 2025 թվականի հունվարի 22-ի թիվ 5 կարգադրությանը համապատասխան ձեւավորված՝ Թունիսի Հանրապետության հետ ազատ առեւտրի մասին համաձայնագիր կնքելու նպատակահարմարության վերաբերյալ հարցի ուսումնասիրության հարցերով համատեղ հետազոտական խմբի (այսուհետ՝ համատեղ հետազոտական խումբ) ամփոփիչ զեկույցը՝ Եվրասիական տնտեսական հանձնաժողովի խորհուրդը որոշեց.
1.	Հավանություն տալ Եվրասիական տնտեսական բարձրագույն խորհրդի «Ազատ առեւտրի մասին համաձայնագիր կնքելու վերաբերյալ Թունիսի Հանրապետության հետ բանակցություններ սկսելու վերաբերյալ» որոշման նախագծին (կցվում է) եւ այն ներկայացնել Եվրասիական տնտեսական բարձրագույն խորհրդի քննարկմանը:
2.	Հավանություն տալ համատեղ հետազոտական խմբի աշխատանքի շրջանակներում նախապատրաստված՝ «Եվրասիական տնտեսական միության եւ դրա անդամ պետությունների՝ մի կողմից, եւ Թունիսի Հանրապետության՝ մյուս կողմից, միջեւ ազատ առեւտրի մասին» համաձայնագրի նախագծին կցվող հայեցակարգային դրույթներին։
3.	Սույն որոշումն ուժի մեջ է մտնում դրա պաշտոնական հրապարակման օրվանից 10 օրացուցային օրը լրանալուց հետո։

Եվրասիական տնտեսական հանձնաժողովի խորհրդի անդամներ․
	Հայաստանի Հանրապետությունից՝
	Բելառուսի Հանրապետությունից՝
	Ղազախստանի Հանրապետությունից`
	Ղրղզստանի Հանրապետությունից՝
	Ռուսաստանի Դաշնությունից՝

	Մ. Գրիգորյան
	Ն․ Պետկեւիչ
	Ս. Ժումանգարին
	Դ. Ամանգելդիեւ
	Ա. Օվերչուկ

ՈՐՈՇՈՒՄ
	«	»	ի 20	թվականի
	թիվ
	քաղ․



Թունիսի Հանրապետության հետ ազատ առեւտրի մասին համաձայնագիր կնքելու վերաբերյալ բանակցություններ սկսելու մասին

«Եվրասիական տնտեսական միության մասին» 2014 թվականի մայիսի 29-ի պայմանագրի 7-րդ հոդվածի հիման վրա՝ Եվրասիական տնտեսական բարձրագույն խորհուրդը որոշեց
1.	Եվրասիական տնտեսական միության անդամ պետություններին՝ Եվրասիական տնտեսական հանձնաժողովի հետ համատեղ բանակցություններ սկսել Թունիսի Հանրապետության հետ ազատ առեւտրի մասին համաձայնագիր կնքելու վերաբերյալ:
2.	Եվրասիական տնտեսական հանձնաժողովի խորհրդին՝ հաստատել սույն որոշման 1-ին կետում նշված բանակցություններին առնչվող հրահանգները:
3.	Սույն որոշումն ուժի մեջ է մտնում դրա պաշտոնական հրապարակման օրվանից։

Եվրասիական տնտեսական բարձրագույն խորհրդի անդամներ․
	Հայաստանի Հանրապետությունից՝
	Բելառուսի Հանրապետությունից՝
	Ղազախստանի Հանրապետությունից`
	Ղրղզստանի Հանրապետությունից՝
	Ռուսաստանի Դաշնությունից՝



ՀԱՎԱՆՈՒԹՅԱՆ ԵՆ ԱՐԺԱՆԱՑԵԼ
Եվրասիական տնտեսական հանձնաժողովի խորհրդի 
2026 թվականի ապրիլի 27-ի 
թիվ 54 որոշմամբ

ՀԱՅԵՑԱԿԱՐԳԱՅԻՆ ԴՐՈՒՅԹՆԵՐ 
Եվրասիական տնտեսական միության եւ դրա անդամ պետությունների՝ 
մի կողմից, եւ Թունիսի Հանրապետության՝ մյուս կողմից, միջեւ ազատ առեւտրի մասին համաձայնագրի նախագծի

I. Ներածություն
Սույն հայեցակարգային դրույթներն արտացոլում են «Եվրասիական տնտեսական միության եւ դրա անդամ պետությունների՝ մի կողմից, եւ Թունիսի Հանրապետության՝ մյուս կողմից, միջեւ ազատ առեւտրի մասին» համաձայնագրի նախագծի (այսուհետ համապատասխանաբար՝ կողմեր, համաձայնագիր) ընդգրկման մասով փոխըմբռնումը։
Սույն հայեցակարգային դրույթները պարունակում են առեւտրին առնչվող այն հարցերի ցանկը, որոնք ենթակա են համաձայնագրի մեջ ներառման՝ առանց բանակցությունների ընթացքում կողմերի վերջնական դիրքորոշումների համար վնասի։ Տվյալ ցանկը սպառիչ չէ, բանակցությունների ընթացքում կողմերի համաձայնությամբ դրանում կարող են ներառվել լրացուցիչ հարցեր։



II. Նպատակները
Համաձայնագրի կնքման նպատակները պետք է լինեն նաեւ՝ 
կողմերի միջեւ ապրանքների ազատ առեւտրի ռեժիմի սահմանմանն ուղղված փոխշահավետ պայմանավորվածությունների ձեւավորումը.
համաձայնագրի կիրարկման եւ դրա համատեղ վարչարարության համար անհրաժեշտ արդյունավետ ընթացակարգերի մշակումը.
փոխադարձ շահ ներկայացնող՝ առեւտրատնտեսական համագործակցության հիմնական ուղղությունների համար առանձնաշնորհային այնպիսի պայմանների ստեղծումը, որոնք կարող են ներառել նաեւ ներմուծման մաքսատուրքերի դրույքաչափերի եւ ապրանքների փոխադարձ առեւտրում այլ խոչընդոտների ազատականացում։

III. Խնդիրները
Համաձայնագրի կնքման խնդիրներն են՝
ապրանքների համար շուկայի հասանելիության ընդլայնումը, առեւտրի պարզեցումը, այդ թվում՝ սակագնային եւ ոչ սակագնային խոչընդոտների կրճատման ու վերացման միջոցով.
կողմերի միջեւ առեւտրային շրջանառության ավելացումը.
կողմերի միջեւ առեւտրատնտեսական համագործակցության զարգացումը եւ մրցունակության բարձրացման համար լրացուցիչ պայմանների ստեղծումը։

IV. Հիմնական հարցերը
Համաձայնագրի շրջանակներում կարգավորման ենթակա են հետեւյալ հարցերը
ապրանքների առեւտուրը, այդ թվում՝ շուկայի առանձնաշնորհային հասանելիության պայմանների ձեւավորումը՝ 1994 թվականի Սակագների եւ առեւտրի գլխավոր համաձայնագրի XXIV հոդվածի 8(b) կետով սահմանված պահանջներին համապատասխան, գրեթե ամբողջ առեւտրի մասով, սակայն առանց վնասի կողմերի շահերի համար․
առեւտրային պաշտպանության միջոցների կիրառումը փոխադարձ առեւտրի մեջ (հակագնագցման, հատուկ պաշտպանական եւ փոխհատուցման միջոցներ)․
ստանդարտների, տեխնիկական կանոնակարգերի եւ համապատասխանության գնահատման ընթացակարգերի, սանիտարական, անասնաբուժական եւ բուսասանիտարական միջոցների կիրառումը
մաքսային համագործակցության զարգացումը եւ առեւտրի ընթացակարգերի պարզեցումը, համագործակցությունը մտավոր սեփականության, էլեկտրոնային առեւտրի եւ պետական գնումների, մրցակցության ոլորտում եւ փոխադարձ հետաքրքրություն ներկայացնող այլ ոլորտներում
վեճերի լուծումը, իրավական եւ «հորիզոնական» հարցերը, թափանցիկության վերաբերյալ հարցերը։

